Plosceanu (ARACO): Există un nivel toxic de abordare pentru companiile româneşti atunci când se fac lucrări de construcţii cu statul


        Bucureşti, 24 mar/ Agerpres/ - Există un nivel toxic de abordare pentru companiile româneşti atunci când se fac lucrări cu statul, în condiţiile în care peste 65% din profitul sectorului în 2013 era 'âmpuşcat' de companiile străine, a apreciat, marţi, Laurenţiu Plosceanu, preşedintele Asociaţiei Române a Antreprenorilor de Construcţii (ARACO), într-o conferinţă de specialitate. 

        , Din primele 100 de companii de construcţii după cifra de afaceri, care realizează realizează practic 90% din valoarea lucrărilor din sector, 35 sunt companii străine. Aceste companii realizează, practic, aproape jumătate din valoare şi împuşcă peste 65% din profitul sectorului în 2013. E bine ? E rău ? E de comentat. Sigur că pe fonduri europene e firesc. Dar pentru o industrie cu un sector de construcţii cu un nivel tehnic ridicat e nevoie de o amprentă locală. Din păcate, tendinţa că respectivele companii străine să acapareze piaţa este în creştere”, a spus preşedintele ARACO. 

        Reprezentanţii ARACO au tras un semnal de alarmă la adresa autorităţilor centrale şi locale asupra riscurilor majore generate de impredictibilitatea, consistentă” în ceea ce priveşte plata creanţelor către constructori, finanţarea investiţiilor începute sau a unor proiecte noi în 2015, pe fondul contracţiei severe şi continue a sectorului în ultimii şase ani.

        , La începutul lui 2014, una din patru companii româneşti era în insolvenţă, deşi acum patru ani era una din 30. Aici este un fenomen în cascadă pentru că insolvenţa cheamă alte insolvenţe. Reechilibrarea tehnică şi economică a companiilor care intră pe mâna administratorilor judiciari este lăsată în plan secund. Rata de redresare a companiilor intrate în insolvenţă este, din păcate, cu o singură cifră. Nu este doar o pierdere a sectorului. Este trist să credem că în condiţii de catastrofe naturale Guvernul va invita firmele din vestul Europei să vină să repare aici. Nu. Tot firmele româneşti vor trebui să lucreze şi atunci s-ar putea să avem surprize să vedem că nu prea mai sunt firme cu capacităţi disponibile să lucreze după cutremure sau inundaţii majore”, a spus Laurenţiu Plosceanu. 

        Anul 2014 a însemnat pentru industria construcţiilor o producţie realizată de 8,985 miliarde de euro, în scădere, abruptă” comparativ cu 2008, anul de început al crizei, când producţia realizată în sector era de 15,3 miliarde euro.

        , Un nou eşec în planul relansării sustenabile şi eficiente a activităţii în acest sector în 2015 nu va genera numai şomaj pronunţat, dar va afecta pe termen lung competitivitatea societăţilor de construcţii şi capacitatea acestora de a se implica în proiecte finanţate din fonduri structurale în 2014-2020, inclusiv cu efecte negative asupra gradului de absorbţie a surselor de finanţare CE”, a apreciat preşedintele ARACO. AGERPRES/  (AS - autor: CarmenMarinescu, editor: Mariana Nica)



